พอดีว่าเป็นปัสสาวะขัด เลยไปซื้อยาที่ร้านยาทาน แต่ไม่ได้บอกว่าให้นมบุตร เป็นอันตรายกับลูกมากไหมค่ะ อีกอย่างยาที่กิน ชื่อ Norfloxacin ไปค้นหาดูมันเป็นยาปฏิชีวนะ มันมีผลกับการคุมกำเนิดไหมค่ะ เพราะฉีดยาคุมอยู่ ต้องหยุดรับประทานเลยไหมค่ะ รบกวนแพทย์ตอบหน่อยนะคะ กังวลมากๆ 🙏
สวัสดีค่ะ Norfloxacin เป็นยาปฏิชีวนะ ซึ่งมีกลไกออกฤทธิ์ยับยั้งการเจริญเติบโตของเชื้อแบคทีเรีย โดยยานอร์ฟลอกซาซินจะนำมาใช้รักษาโรคที่เกิดจากการติดเชื้อแบคทีเรีย เช่น โรคติดเชื้อระบบทางเดินปัสสาวะ โรคหนองใน และโรคติดเชื้อระบบทางเดินอาหารยาตัวนี้ไม่มีปฏิกิริยาอะไรกับยาคุมกำเนิด สามารถใช้ร่วมกันได้ แต่ยาตัวนี้ขับออกมาทางน้ำนมได้ แม้มีปริมาณน้อยมาก แต่ไม่ควรใช้ถ้าไม่จำเป็นค่ะ แนะนำแจ้งแพทย์และเภสัชกรเพื่อเปลี่ยนยาที่สามารถใช้ได้อย่างปลอดภัยกว่า